Artiklid investeerimisest, Bitcoinist ja altcoinidest
#000000
Kuidas krüptoraha osta ja kasutada?
#000002
Vaatamata sellele, kas oled huvitatud spekuleerimisest ehk panustamisest krüptoraha väärtuse tõusule või krüptoraha kasutamisest igapäevaelus, leiad siit juhendist nii mõndagi vajalikku bitcoinide ja altcoinidega tegelemiseks.
#000003
Wikipedia andmetel on praegu olemas üle 1300 erineva krüptovaluuta. Kui krüptorahasse investeerida plaaniga, et seda võiks kunagi ka kellelegi maha müüa, või maksevahendina kasutamiseks, oleks lihtne valida mõni kõige suurema levikuga krüptorahadest, nt Ether või Bitcoin. Lisaks on Krüptoveebis tutvustatud ka Litecoini ja Ripple võrgustikku.
#000004
Üheks võimaluseks endale krüptoraha soetada, on seda kaevandada; käesolev juhis keskendub aga kauplemisele ja see toimub krüptoraha börsidel või vahetuskeskkondades. Krüptobörs on nagu turuplats, kuhu tulevad kokku müüjad ja ostjad, kes vahetavad valuutasid vastavalt reaalajas muutuvale hinnale.
#000005
Krüptobörsi valimine on tähtis, sest seda tuleb usaldada. On juhtunud, et börs jalutab kauplejate valuutaga minema. Kõige tähelepanuväärsem oli lugu Jaapanis tegutsenud börsiga Mt Gox, mille kaudu liikus aastaks 2014 ligi 70% maailma bitcoini-tehingutest. Sama aasta veebruaris teatas börs, et kauplemine on peatatud, veebisait suletud ja firma andis sisse pankrotikaitse avalduse. Ilmnes, et kadunud oli 850 000 bitcoini ehk toonases vääringus 450 miljonit dollarit (praeguse kursiga 1,7 miljardit). Firma juht Mark Karpelès sai hiljem süüdistuse pettuses, varguses ja hooletus juhtimises.
#000006
Vaadates kauplejate hinnanguid, börside asukohariike, kauplejatele pakutavaid võimalusi, peetakse üheks usaldusväärsemaks keskkonnaks Coinbase’i. Eesti inimesel võiks olla Coinbase’i suhtes veel üks lisapõhjus kindlust tunda. Nimelt valis USA-s sündinud ettevõtte Euroopasse tulles oma partnerpangaks Eesti LHV – kõik eurotehingud Coinbase’iga lähevad LHV kontodele.
#000007
Kui vaadata veel ringi, on valikut väga palju. Võib leida nimekirja 40 krüptoraha börsiga, mille usaldusväärsust on hinnatud heaks või veel kõrgemalt. Kui oled nõus valima Aasias tegutseva krüptovahetuse, mis on soodsate teenustasudega ja mitmekülgse äpiga, soovitan valida Binance.
#000008
On levinud arvamus, et Bitcoin on väga anonüümne, aga see ei vasta tõele. Kui sa tõmbad omaalgatuslikult arvutisse mõne Bitcoini plokiahelat kasutava programmi, võtad kelleltki vastu ülekandeid ja teed neid ise, siis pole see tõesti seotud sinu identiteediga.
#000009
Krüptobörsidel kauplemine – kus tegelikult võib olla palju turvalisem pikaajaliselt oma krüptovaluutat hoiustada – on aga isikustatud, seda nõuavad rahapesu tõkestamise reeglid (eelkõige Euroopas).
#000010
Coinbase’i kasutajaks registreerimisel tuleb sisestada oma õige nimi, meiliaadress, telefoninumber ja teha pilt oma passist, juhiloast või ID-kaardist.
#000011
Õnneks on Coinbase’i süsteem üsna nutikas ja arvuti veebikaamerasse näidatud passi ehtsus tuvastatakse tavaliselt samal päeval. Saab ka nii, et kui arvutis veebikaamerat pole, saadetakse SMS lingiga, millele vajutades avaneb Coinbase’i veebileht, kus on võimalik laadida telefoni kaameraga tehtud pilt dokumendist.
#000012
Kui lõpuks identiteet kinnitatud on, tuleb lisada maksemeetod. Eestis käibel olevate eurode eest saab krüptoraha osta kahel moel: SEPA ülekanne või krediitkaardimakse (uuri ka teenustasu suurust).
#000013
Kõige loogilisem ja soodsam on SEPA ehk tavaline Euroopa-sisene makse, aga veel enne tuleb ka see kinnitada. Tuleb anda Coinbase’ile oma pangakonto number, Coinbase genereerib kontrollkoodi ja siis tuleb teha oma kontolt Coinbase’i pangakontole pisike ülekanne, nt 1€. Kontrollkood tuleb kirjutada makse selgitusse, mitte panna viitenumbriks!
#000014
Kui kõik see läbitud, on Coinbase’i konto töövalmis. Seejärel on võimalik oma Coinbase’i konto alt krüptoraha osta. Veebis olevad graafikud näitavad pidevalt jooksvalt bitcoini, etheri ja litecoini hinda, ost ja müük on tehtud väga lihtsaks.
#000015
Krüptotaskut (wallet) vaadates on näha ka iga valuuta kontoseisu. Lisaks on võimalus luua nn varahoidla (vault) ehk konto bitcoinide pikaajalisemaks hoiustamiseks – sealt valuuta kätte saamine on palju aeganõudvam, see-eest on see turvalisem.
#000016
Kui Coinbase pole mõeldud ainult krüptokauplejale ja seda on mugav kasutada ka makseteks, siis nt Binance on sobivam just kauplejale.
#000017
4. Kuidas krüptoraha igapäevaelus kasutada?
#000018
Ükeks võimaluseks on kasutada krüptoraha igapäevasteks makseteks. Neid võtavad vastu nii jaemüügikohad kui ka e-ärid, näiteks saab isegi airBalticust lennukipileteid bitcoinide eest osta.
#000019
On ka teisi kasutusvõimalusi. Kui käid regulaarselt kolleegide või sõpradega ühiselt väljas, võiks igaüks seltskonnast osta näiteks paarikümne euro eest krüptoraha. Kui on vaja ühiselt lõuna-arve tasuda, võib seda teha üks inimene eurodes ja teised saavad talle kanda mugavalt vastava vääringu nt litecoinides.
#000020
Coinbase’i mobiiliäpp on selleks üks mugavamaid. Selleks tuleb äpis lahti võtta lihtsalt seesama bitcoinide konto ja vajutada ülanurgas nuppu. Võimalik on nii raha küsida kui ka saata, seejuures arvutab äpp ise välja õige summa.
#000021
Nii saab omavahelised võlad ära klaarida euro mõttes täiesti täpselt. Samas võib aga loota oma walletis oleva krüptovaluuta väärtuse kasvu. Asja miinuskülg on see, väikseid makseid tehes võivad bitcoini ülekande teenustasud olla liiga kõrged (~20€). Seetõttu soovitatakse väikeste maksete puhul kõrgete teenustasude vältimiseks kasutada nt Litecoini.
#000022
5. Kuidas krüptoraha krüptobörsidest üle kanda?
#000023
See on tavaliselt lihtsam, kui tarkvaraliste rahataskute (wallet) kasutamine, sest pole vaja määrata keerukaid lisaparameetreid. Tuleb jälgida seda, et depositeerimisaadress oleks õige krüptovaluuta oma (kui tekkis Bitcoin Cash, siis võisid maksed kaduma minna, kui aeti segamini BTC ja BCH aadressid).
#000024
Näiteks Binance krüptobörsil õige aadressi kopeerimiseks on vaja minna lehele “Deposits & Withdrawals” ja vajutada nupule “Deposit“:
#000025
Coinbase’i walleti kasutamisel tuleks kopeeritud aadress sisestada lahtrisse “Recipient“ (mujal mõiste “withdraw“).
#000026
Seejärel tuleb veel oodata kuni plokiahel makse kinnitab (kinnituste arv sõltub krüptorahast jm teguritest) ning ongi ülekanne tehtud.
#000027
Käesoleval veebilehel kirjeldatu on minu isiklik kogemus investeerimismaailmas - tegemist ei ole investeerimisnõuga ning ükski kajastatud tehing või tegevus ei ole ostusoovitus.
Veebilehe sisu on meelelahutusliku ja informatiivse sisuga ning ei tohiks kunagi olla aluseks ühegi otsuse tegemiseks. Tee kõik oma finantsotsused vastavalt oma riskitasemele ja isikliku portfelli analüüsile.
#000028
Vabandust, kommenteerimiseks pead sisse logima.
#000029